Συντεταγμένες: 53°22′1″N 7°12′22″E﻿ / ﻿53.36694°N 7.20611°E﻿ / 53.36694; 7.20611

Το **Έμντεν** (γερμανικά: *Emden*) είναι πόλη στη Κάτω Σαξωνία, Γερμανία. Το 2021 είχε 49.523 κατοίκους. Είναι η κύρια πόλη στην Ανατολική Φριζία. Είναι κτισμένη κοντά στις εκβολές ποταμού Εμς. Η πόλη διαθέτει λιμάνι το οποίο είναι ένα από τα κύρια λιμάνια διακίνησης αυτοκινήτων στην Ευρώπη, με 1,4 εκατομμύρια αυτοκίνητα να περνούν από εκεί το 2017.

Ιστορικά στοιχεία
-----------------

Το Έμντεν αναφέρεται για πρώτη φορά τον 12ο αιώνα, όταν ήταν η πρωτεύουσα του Έμσγκο (κομητεία του Εμς), μία από τις τρεις κληρονομικές κομητείες στις οποίες διαιρέθηκε η Ανατολική Φριζία από τον αυτοκράτορα. Το 1252 η κομητεία πουλήθηκε στους επισκόπους του Μύνστερ, αλλά η εξουσία τους σύντομα έγινε ονομαστική, και το Έμντεν υπό τον οίκο των Αμπντένα έγινε πρακτικά ανεξάρτητο. Προς τα τέλη του 14ου αιώνα η πόλη έγινε σημαντικός εμπορικός σταθμός καθώς δόθηκε άδεια στους πειρατές γνωστούς ως «Viktualienbrüder» να εμπορεύονται εκεί, αφού εκδιώχθηκαν από το Γκότλαντ από το Τευτονικό Τάγμα. Το 1402, μετά την ήττα των πειρατών στα ανοιχτά της Ελιγολάνδης από τον στόλο του Αμβούργου, το Έμντεν πολιορκήθηκε, αλλά δεν κατακτήθηκε από το Αμβούργο παρά το 1431.

Το 1453 το Αμβούργο πούλησε τα δικαιώματά του στον Ούλριχ Σίρκσενα, ο οποίος έγινε κόμης της Ανατολικής Φριζίας από τον αυτοκράτορα Φρειδερίκο Γ΄ το 1454. Το 1544 εισήχθη η Μεταρρύθμιση και τα επόμενα χρόνια έφτασαν πολλοί προτεστάντες πρόσφυγες από τις Κάτω Χώρες. Το 1595 το Έμντεν έγινε ελεύθερη αυτοκρατορική πόλη υπό την προστασία της Ολλανδίας και καταλήφθηκε από μια ολλανδική φρουρά μέχρι το 1744 όταν, με την Ανατολική Φριζία, δόθηκαν στην Πρωσία. Το 1815 δόθηκε στο Βασίλειο του Αννόβερου και το 1866 προσαρτήθηκε σε αυτό το βασίλειο από την Πρωσία. Το 1899 ολοκληρώθηκε το κανάλι Εμς-Ντόρτμουντ, συνδέοντας το Έμντεν με τη βιομηχανική περιοχή του Ρουρ.

Η πόλη βομβαρδίστηκε σφοδρά κατά τη διάρκεια του Δευτέρου Παγκοσμίου Πολέμου. Ο μεγαλύτερος βομβαρδισμός του Έμντεν έλαβε χώρα στις 6 Σεπτεμβρίου 1944, όταν καταστράφηκε το 80% των κτιρίων της πόλης.

Σημεία ενδιαφέροντος
--------------------

Από τις εκκλησίες του, οι πιο αξιοσημείωτες είναι η Προτεσταντική «Μεγάλη Εκκλησία» (Grosse Kirche), ένα μεγάλο γοτθικό κτίριο που ολοκληρώθηκε το 1455, που περιέχει τον τάφο του Έννο Β΄ (π. 1540), κόμη της Ανατολικής Φριζίας, και η Νόι Κίρχε (1643–1647). Οι εκκλησίες καταστράφηκαν από τους συμμαχικούς βομβαρδισμούς και στην συνέχεια ανοικοδομήθηκαν εκ νέου. Μια ακόμη εκκλησία, η Γκασταχάουσκιρχε, που ήταν παλαιότερα καθολικό μιας Φραγκισκανικής Μονής που ιδρύθηκε το 1317, ενώ καταστράφηκε από πυρκαγιά το 1938. Από τα κοσμικά του κτίρια το Δημαρχείο χτίστηκε αρχικά το 1574–1576, ενώ το σημερινό κτίριο του δημαρχείου είναι ανακατασκευή που ολοκληρώθηκε το 1962.

Παραπομπές
----------

1. ↑  (Γερμανικά) *register of German municipalities (4th quarter 2022)*. Federal Statistical Office. 12  Ιανουαρίου 2023. www.destatis.de/DE/Themen/Laender-Regionen/Regionales/Gemeindeverzeichnis/Administrativ/Archiv/GVAuszugQ/AuszugGV4QAktuell.html. Ανακτήθηκε στις 12  Φεβρουαρίου 2023.
2. ↑  Emden Autoport. Retrieved 21 September 2021 (german)
3. 1 2 3 4   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Emden» *Εγκυκλοπαίδεια Μπριτάννικα* **9** (11η έκδοση) Cambridge University Press, σελ. 331-332
4. ↑  bunkermuseum (3 Φεβρουαρίου 2017). «Die Emder Gasthauskirche». *Bunkermuseum* (στα Γερμανικά). Ανακτήθηκε στις 26 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έμντεν** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 247156416
* LCCN: n82051154
* GND: 4014564-5
* NKC: ge423020

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |